जब आप उन लोगों के प्रति आभार व्यक्त करते हैं जिन्होंने किसी न किसी रूप में आपकी सहायता की हो तो आप दिल से अच्छा महसूस करते हैं और आपका ज़िन्दगी को देखने का तरीका एक दम बदल जाता है | हर चीज़ खूबसूरत लगने लगती है | तो हर रोज सोने से पहले, ऐसी तीन चीज़ों को लिखें जिनके पाने पर आप भगवान के आभारी हैं | इसके अलावा उन सभी लोगों को बताएं कि उनका साथ आपकी ज़िन्दगी में कितना जरूरी है | उदहारण के लिए - आप कह सकते हैं कि मैं शुक्रगुज़ार हूँ कि मुझे आज का दिन देखने को मिला या फिर ये सूरज की रोशनी मिली जो मेरे रोम-रोम को रोशन कर रही है | पॉजिटिव बात वह हो सकती है जो आपको हर पल जीने की सही दिशा देती हैं | और जब आप एक पॉजिटिव सोच के साथ दिन की शुरआत करते हैं तो यह आपके आत्म सम्मान को बढ़ावा देने के साथ कुछ अच्छा करने की हिम्मत देता है | तो कुछ इस तरह ही हो नए साल की शुरुआत! हर दिन एक नए विचार के साथ शुरू करें जैसे "मैं एक लायक इंसान हूँ" या "मुझमें चुनौतियों का सामना करने की हिम्मत हैं|" ऐसी पॉजिटिव सोच को हमेशा अपने दिमाग में रखें और किसी भी चुनौती के सामने सर झुकाने की बजाय उसका डट कर सामना करें | ध्यान रहें हर दिन चुनी गयी पॉजिटिव बात या सोच आपकी ज़िन्दगी और परिस्थितिओं के हिसाब से होनी चाहिए जैसे अगर आपका कोई दोस्त मुसीबत में है या फिर उसे आपकी मदद की जरुरत है तो सोचें "मैं एक सच्चा और अच्छा दोस्त हूँ |" नेक या अच्छे काम वो होतें हैं जो किसी की ज़िन्दगी में छोटी या बड़ी ख़ुशी ला सके या फिर उनकी मदद हो सके | और ये काम ये सोचकर कभी न करें कि बदले में आपका क्या फायदा होगा बल्कि बिना सेल्फिश हुए बस दूसरे के दिन में उजाला करते रहें | नए साल को एक इस नेक भावना से शुरू करें क्योंकि किसी के दुःख को दूर करने में जो सुख है वह किसी और चीज़ में नहीं |  आप किसी को दिल से सच्चा कॉम्पलिमेंट दे सकते हैं, दान-पुण्य कर सकते हैं या फिर किसी अनजान को देखकर मुस्कुराने से भी दिल को अच्छा महसूस होता है | सड़क के कोने में पड़े कूड़े को उठाकर कूड़ेदान में डालना, किसी बूढें व्यक्ति की सड़क पार करने में मदद करना या फिर किसी गरीब को खाना खिलाना जैसे नेक काम भी दिल को सुकून देते हैं | आप वेटर को टिप दे सकते हैं या फिर किसी जरूरतमंद के काम आ सकते हैं |
Practice gratitude Include a positive affirmation in your daily routine. Do random acts of kindness as often as possible.
Practice gratitude Include a positive affirmation in your daily routine. Do random acts of kindness as often as possible.